Андрю Лойд Уебър
Сър Андрю Лойд Уебър () е британски композитор, автор предимно на мюзикъли.

Той е един от най-известните композитори от края на 20 век с многото си успешни постановки, които се играят в продължение на десетилетия в театрите Бродуей (в Ню Йорк) и Уест Енд (в Лондон). Написал е 16 мюзикъла, два саундтрака и един реквием. Голяма част от мюзикълите му като „I Don't Know How to Love Him“ от „Исус Христос суперзвезда“, „Don't Cry For Me, Argentina“ от „Евита“, „Memory“ от „Котките“ и „The Music of the Night“ от „Фантомът от Операта“ са станали известни хитове даже и извън театралните постановки.

Произведения

Мюзикъли 
 The Likes of Us (1965) (либрето – Тим Райс)
 Joseph and the Amazing Technicolor Dreamcoat (1969) (либрето – Тим Райс)
 Исус Христос суперзвезда (1972) (либрето – Тим Райс)
 By Jeeves (1975) (либрето – Алън Айкбърн)
 Евита (1976) (либрето – Тим Райс)
 Котките (1981) (либрето – по стихотворения на Томас Стърнз Елиът)
 Tell Me On a Sunday (1979) / преработен като Song and Dance (1982) (либрето – Дон Блек)
 Starlight Express (1984) (либрето – Ричард Столгоу)
 Фантомът от Операта (1986) (либрето – Ричард Стилгоу/Чарлз Харт)
 Aspects of Love (1989) (либрето – Дон Блек/Чарлз харт)
 Sunset Boulevard (1993) (либрето – Дон Блек/Кристофър Хемптън)
 Whistle Down the Wind (1997) (либрето – Джим Стейнман)
 The Beautiful Game (2000) (либрето – Бен Елтън)
 The Woman in White (2004) (либрето – Дейвид Зипел)
 Love Never Dies (2010) (либрето – Глен Слейтър/Чарлз Харт)

Класически произведения 
 Реквием (1985)

Филмова музика 
 Gumshoe (1971)
 The Odessa File (1973)

Обвинения в плагиатство 
Андрю Лойд Уебър бива често обвиняван в плагиатство. Роджър Уотърс от Пинк Флойд го обвинява в копиране на песента „Екоус“. Подобни твърдения изразява и Рей Реп и съди Андрю Лойд Уебър. Съдът оправдава Лойд Уебър по обвиненията на Рей Реп.

Друга дейност 
А. Лойд Уебър е режисьор и импресарио в театъра, а неговата театрална компания Really Useful Group е сред най-големите оператори в Лондон. Занимава се и с друг бизнес: инвестира в художествени колекции и чистокръвни състезателни коне.

Пожизнен член е на Камарата на лордовете на Британския парламент.

Източници